สดร.ชวนร่วมงาน “NARIT SCIENCE WEEK 2022” สัปดาห์วิทยาศาสตร์สำหรับคนรักดวงดาว 15-21 สิงหาคมนี้
นายศุภฤกษ์ คฤหานนท์ ผู้อำนวยการศูนย์บริการวิชาการทางดาราศาสตร์ สถาบันวิจัยดาราศาสตร์แห่งชาติ (องค์การมหาชน) (สดร.) เปิดเผยว่า สดร.เตรียมจัดงานสัปดาห์วิทยาศาสตร์ 2565 (NARIT Science Week 2022) เนื่องในโอกาสวันวิทยาศาสตร์แห่งชาติ ระหว่างวันที่ 15-21 สิงหาคมนี้ พร้อมกันทั้งส่วนกลางและภูมิภาค 4 แห่ง ในรูปแบบ online และ on-site ทั้งที่อุทยานดาราศาสตร์สิรินธร อำเภอแม่ริม จังหวัดเชียงใหม่ รวมทั้งหอดูดาวเฉลิมพระเกียรติ 7 รอบ พระชนมพรรษา นครราชสีมา ฉะเชิงเทรา และสงขลา ตั้งแต่เวลา 09.00 น.- 17.00 น. พร้อมท่องเอกภพในฟูลโดมดิจิทัลกับซอฟต์แวร์ท้องฟ้าจำลองฝีมือคนไทย ตื่นตาตื่นใจกับกองทัพภาพยนตร์ดาราศาสตร์ ผจญภัยแบบได้ความรู้กับนิทรรศการดาราศาสตร์หลากหลายโซน และกิจกรรมดาราศาสตร์และวิทยาศาสตร์มากมาย อาทิ ปืนใหญ่วงแหวนอากาศ มหัศจรรย์แห่งเสียง ฯลฯ และกิจกรรม mammals bingo จากจัตุรัสวิทยาศาสตร์ อพวช. เชียงใหม่สำหรับกิจกรรมในรูปแบบ online สามารถติดตาม Facebook Live ได้ทางแฟนเพจ NARIT สถาบันวิจัยดาราศาสตร์แห่งชาติ ตั้งแต่เวลา 10.00 น.- 20.00 น. พบกับกิจกรรมที่น่าสนใจมากมาย อาทิ Astro Crossword : ตะลุยโลกศัพท์ดาราศาสตร์สุดท้าทาย Astro Journey : ท่องไปในโลกดาราศาสตร์กับหลากหลายความรู้น่าสนใจในรูปแบบวิดีโอ Astro Quiz : Live ชิงไหวพริบกับเกมตอบปัญหาดาราศาสตร์ เป็นต้น และที่สุดพิเศษ! คืนวันเสาร์ที่ 15 สิงหาคม ขอเชิญร่วมส่องกล้องโทรทรรศน์สังเกตปรากฏการณ์ “ดาวเสาร์ใกล้โลกที่สุดในรอบปี” และคืนวันเสาร์ที่ 21 สิงหาคม พบกับกิจกรรม NARIT Public Night ดูดาวจริงผ่านกล้องโทรทรรศน์ ตั้งแต่เวลา 18.00 น.- 22.00 น. ฟรี ไม่มีค่าใช้จ่าย ขอเชิญชวนผู้สนใจเข้าร่วมกิจกรรมดังกล่าว ติดตามรายละเอียดเพิ่มเติมทาง www.facebook.com/NARITPage หรือ www.NARIT.or.th ประสานงานการเข้าชมเป็นหมู่คณะและจองรอบท้องฟ้าจำลองได้ที่           - อุทยานดาราศาสตร์สิรินธร อ. แม่ริม จ. เชียงใหม่ : โทร. 084-0882261- หอดูดาวเฉลิมพระเกียรติ 7 รอบ พระชนมพรรษา นครราชสีมา : โทร. 086-4291489- หอดูดาวเฉลิมพระเกียรติ 7 รอบ พระชนมพรรษา ฉะเชิงเทรา : โทร. 084-0882264- หอดูดาวเฉลิมพระเกียรติ 7 รอบ พระชนมพรรษา สงขลา : โทร. 095-1450411 อัตราค่าบริการท้องฟ้าจำลอง เด็ก 30 บาท ผู้ใหญ่ 50 บาท กิจกรรมอื่ ๆ เข้าร่วมฟรี ! ไม่มีค่าใช้จ่าย